Veriora vald
Veriora vald oli vald Põlva maakonnas. Vald paiknes endiste Räpina, Põlva ja Rõuge kihelkonna maa-alal. Nõukogude perioodil tegutses hilisema valla alal Veriora külanõukogu. Veriora valla omavalitsuslik staatus kehtestati 4. juunist 1992. 28. detsembril 2016 kinnitasid Meeksi, Veriora ja Räpina valla volikogu ühinemislepingu. 17. oktoobril 2017 tekkis valdade ühinemisel uus omavalitsusüksus – Räpina vald, mis on ühinenud omavalitsusüksuste õigusjärglane.